label_title: Eckmühli csata
label_desc: Az eckmühli csata 1809. április 21–22. között zajlott le az ötödik koalíciós háború idején, és fordulópontot jelentett az 1809-es hadjárat menetében. Napóleon még felkészületlen volt a hadjárat kezdetekor, 1809. április 10-én, így az osztrákok kezében volt a stratégiai előny. Károly főherceg vezetésével támadást indítottak, de a Louis Nicolas Davout marsall által vezetett III. hadsereg makacs ellenállásának és a François Joseph Lefebvre bajor hadseregének köszönhetően Napóleon több csatában legyőzte az osztrákokat és visszavette a kezdeményezést.